स्वास्थ्य के लिए खतरनाक है मूंग और मसूर की दाल, जानिए क्यों | LenDen news लेनदेन न्यूज़
Home हेल्थ स्वास्थ्य के लिए खतरनाक है मूंग और मसूर की दाल, जानिए क्यों
स्वास्थ्य के लिए खतरनाक है मूंग और मसूर की दाल, जानिए क्यों
कोटा। हम भारतीयों के खाने का अहम हिस्सा है दाल। फिर चाहे वह दिन का लंच हो या फिर रात का डिनर…. दाल के बिना खाना कुछ अधूरा सा लगता है और दाल में भी मूंग और मसूर की दाल को सबसे पौष्टिक माना जाता है। लेकिन अब आपको सतर्क होने की जरूरत है। क्योंकि जिस दाल को आप हेल्दी समझकर खा रहे हैं, वह आपके शरीर के लिए जहरीली साबित हो सकती है। जानने के लिए पढ़िए यह खबर …
फूड सेफ्टी ऐंड स्टैंडर्ड अथॉरिटी ऑफ इंडिया FSSAI की नई स्टडी में यह बात साबित हुई है कि भारत में कनाडा और ऑस्ट्रेलिया जैसे देशों में बड़ी तादाद में मूंग और मसूर की दाल का आयात किया जाता है और इन दालों में बड़ी मात्रा में जहरीले तत्व पाए गए हैं।
फूड सेफ्टी अथॉरिटी ने ग्राहकों को चेतावनी दी है कि वे इन दालों का सेवन तुरंत बंद कर दें, क्योंकि लैब टेस्टिंग में इन दालों के सैम्पल्स में बड़ी मात्रा में हर्बीसाइड ग्लाइफोसेट (herbicide Glyphosate)नाम का केमिकल पाया गया।
इस पूरे मामले पर बात करते हुए FSSAI के एक अधिकारी ने कहा, इस बात की पूरी आशंका है कि इन दालों में हर्बीसाइड ग्लाइफोसेट के अवशेष बड़ी मात्रा में मौजूद हैं जो ग्राहकों की सेहत पर बुरा असर डाल रहे हैं।
चूंकि FSSAI की तरफ से कोई निर्देश जारी नहीं किया गया है कि आखिर दालों में ग्लाइफोसेट की मैक्सिमम लिमिट कितनी होनी चाहिए लिहाजा फूड सेफ्टी अथॉरिटी ने संबंधित अधिकारियों को कनाडा में हर्बीसाइड का स्टैंडर्ड क्या है इसकी जानकारी हासिल करने को कहा है।
फूड सेफ्टी अथॉरिटी की तरफ से यह स्टडी तब करवायी गई जब एक ऐक्टिविस्ट ने भारत में पायी जाने वाली दालों की क्वॉलिटी पर चिंता जाहिर करते हुए कहा भारतीय आहार सालों से जरूरत से ज्यादा दूषित है और हम भारतीयों को ग्लाइफोसेट की स्टैंडर्ड क्वॉलिटी के बारे में कोई जानकारी नहीं है ।
कैंसर पैदा करने वाले तत्व
लिहाजा ये दालें बिना किसी परेशानी के सालों से पास होती जा रही हैं। हर्बीसाइड ग्लाइफोसेट को कुछ साल पहले तक सुरक्षित माना जा रहा था लेकिन हाल ही में WHO ने एक अडवाइजरी जारी करते हुए लोगों से अपील की है कि वे इसका सेवन बंद कर दें कि क्योंकि इसमें कैंसर पैदा करने के तत्व पाए जाते हैं।
इम्यूनिटी सिस्टम डैमेज
ग्लाइफोसेट का इस्तेमाल खेती के दौरान घास-फूस और शैवाल को खत्म करने के लिए किया जाता है और यह इतना जहरीली होता है कि इससे इंसान के शरीर को काफी नुकसान हो सकता है। यह शरीर में प्रोटीन से जुड़े कार्यों को नुकसान पहुंचाता है, इम्यूनिटी सिस्टम को डैमेज करता है।
साथ ही जरूरी विटमिन्स, मिनरल्स और पोषक तत्वों को अब्सॉर्ब करने की प्रक्रिया को भी रोक देता है। कुछ गंभीर केस तो ऐसे भी देखने को मिले हैं जिसमें ग्लाइफोसेट की वजह से किडनी फेल्यिर भी हो जाता है।
Poison in pulses
दालों में जहर
मूंग और मसूर की दाल
Previous articleआर्थिक वृद्धि के लिये अनुकूल कर प्रणाली की जरुरत: आदि गोदरेज
Next articleबेटी बचाओ बेटी पढ़ाओ नारा दिया, टाइम आया तब कुछ नहीं किया: राहुल गांधी
भारतीय हैल्थकेयर के लिए समर्पित हैल्थकेयर ब्लॉकचेन
आईएमए का देशव्यापी बंद आज, शाम को निकालेंगे कैंडल मार्च
विश्व मानसिक स्वास्थ्य दिवस: हर 5 में से एक युवा मानसिक...